ILINK เด้งแรง 6.49% หลังคว้างานระบบขนส่งฯ “สุวรรณภูมิ” มูลค่า 2.99 พันลบ.
ILINK เด้งแรง 6.49% หลังคว้างานระบบขนส่งฯ "สุวรรณภูมิ" มูลค่า 2.99 พันลบ. ณ เวลา 10.02 น. ราคาอยู่ที่ 16.40 บาท บวก 1 บาท หรือ 6.49% สูงสุดที่ 16.80 บาท ต่ำสุดที่ 15.90 บาท มูลค่าซื้อขายที่ 91.16 ล้านบาท
31 ต.ค. 2560

ผู้สื่อข่าวรายงานว่า ราคาบริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ณ เวลา 10.02 น. ราคาอยู่ที่ 16.40 บาท บวก 1 บาท หรือ 6.49% สูงสุดที่ 16.80 บาท ต่ำสุดที่ 15.90 บาท มูลค่าซื้อขายที่ 91.16 ล้านบาท ขณะที่ดัชนีตลาดหุ้นไทยโดยรวมบวก 0.24%

 
โดยคาดว่าการที่ราคาหุ้น ILINK ปรับตัวขึ้นแรง เป็นผลบวกจากข่าวคว้างาน ระบบขนส่งผู้โดยสารอัตโนมัติ (APM) สนามบินสุวรรณภูมิ จากบริษัท ท่าอากาศยานไทย จำกัด (มหาชน) หรือ AOT มูลค่ากว่า 2.99 พันล้านบาท โดยคาดว่าจะสามารถเซ็นสัญญาได้ภายใน 2 สัปดาห์
ด้าน บล.ฟินันเซีย ไซรัส ระบุในบทวิเคราะห์ แนะ “ซื้อ” หุ้น ILINK หลัง AOT หรือ ทอท.อนุมัติงานซื้อพร้อมติดตั้งระบบขนส่งผู้โดยสารอัตโนมัติ (APM) มูลค่า 2.99 พันล้านบาท ซึ่งเป็นราคารวมภาษีมูลค่าเพิ่ม ให้กับกลุ่มไออาร์ทีวี ที่มี ILINK เป็นหนึ่งใน 4 กิจการร่วมค้านี้
โดยยังไม่นำงานดังกล่าวมารวมในประมาณการ ซึ่งแม้งานนี้จะมีอัตรากำไรขั้นต้นต่ำแตjช่วยผ่อนคลายแรงกดดันใน ช่วงรองานเคเบิลใต้น้ำที่ล่าช้ากว่า 2 ปี ซึ่งเบื้องต้นคาดว่างานดังกล่าวจะช่วยเพิ่มมูลค่าราว 1.5-2 บาท/หุ้น พร้อมให้ราคาเป้าหมายปีหน้าที่ระดับ 22.30 บาท
ด้านบล.ธนชาต แนะ “ซื้อ” หุ้น ILINK ให้ราคาพื้นฐาน 17 บาท หลังได้งานโครงการ APM มูลค่า 2.99 พันล้านบาท ที่สนามบินสุวรรณภูมิ เฟส 2 ซึ่งจะเป็นสัดส่วนงานของ ILINK ประมาณ 1,800 ล้านบาท แม้การชนะประมูลเป็นข่าวดี แต่อยู่ในประมาณการแล้ว ยังชอบการเติบโตกำไรที่เร่งตัวขึ้น 26-47% ในปี 2561-2562